Манастирът е основан в 1650 или в 1772 година. Още от основаването си е във връзка със светогорския манастир Ватопед. Изглежда църквата не е била построена първоначално като манастир. Първото споменавате за съществуването на манастира е бележката на Неофит II Сисанийски в кондиката на митрополията през 1797 г. за селото Сисани. Така след 1762 и преди 1797 година, църквата Успение Богородично е превърната в манастир. По-вероятно е храмът да е построен през XVIII век, а не през XVII както твърди надписът. Паметникът няма никаква черта, макар и опростена, от типологията на монашеските католикони, като купол, страничните ниши и така нататък. Иконостасът е обикновено дърво, изографисано с растителни и животински мотиви, като например дървените панели на вратите на къщите в Сятища в края на XVIII век. Царските икони са от зографа от Селица Георгиос Емануил, дар от игумена Теофан. По време на Македонската борба е база на гръцките чети.